**Cortina s-a lăsat!**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Emoție...aplauze...S-a terminat

spectacolul acestei vieți în care am jucat

și-n care am fost și spectator. Pe rând

am adunat, am risipit, am plâns...

În sală au fost și câțiva

ce mi-au criticat dur prestația

șoptind că mult mai bine decât mine

ar fi jucat ei rolul vieții mele. Cine știe...

Alegeri...pure întâmplări...destinul...

Beția ce mi-a dat-o din pahare, vinul...

Trădările... așteptările prea mari...

Goana după un vis sau după bani...

Încet, pe scenă s-a lăsat tăcerea.

Viața a savurat o clipă mângâierea

acestui sentiment de împlinire

c-ai terminat și totul a fost bine!

Iar peste mângâiere un regret

c-ar fi putu să mai dureze. Drept,

cortina în adieri de catifea

acoperă actorul. Peste ea

tăcerea se așterne și înconjoară

lumină, spectatori, actori...E seară!

O seară grea precum o ceață rece

Actorul pleacă! Viața nu-l petrece...

27.01.2019